**Kiegészítés a „Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5) önkormányzati rendelet I. számú módosításának megalkotására” című napirendi ponthoz**

A Pálos Károly Szociális Szolgáltató Központ és Gyermekjóléti Szolgálat (a továbbiakban: Ajánlatkérő) „Szociális étkeztetés és gyermekétkeztetés” tárgyában indított közbeszerzési eljárása 2024. április 17. napján lefolytatásra került. Az ajánlattételi határidő lejártáig 3 ajánlattevő nyújtott be ajánlatot (JustFood Kft., Atroplusz Közétkeztetési és Szolgáltató Kft., ELAMEN Kereskedelmi és Vendéglátó Zrt.) Az Ajánlatkérő a beérkezett ajánlatokat megvizsgálta, majd hiánypótlási felhívást bocsátott ki 2024. május 17. nap 12.00 óra teljesítési határidővel, melyben foglaltakat kizárólag a JustFood Kft. ajánlattevő teljesítette. Ezt követően az Ajánlatkérő a közbeszerzésekről szóló 2015. évi CXLIII. törvény 69.§ (4) bekezdése szerinti felhívást bocsátott ki, melynek a JustFood Kft. eleget tett.

A fentiek alapján megállapítható, hogy a JustFood Kft. ajánlattevő ajánlata érvényes (nettó 441.641.879 Ft).

Az étkeztetés 2024. évi várható kiadása (mely magában foglalja az év első 7 hónapjának a költségvetés szerinti összeggel tervezett kiadását, továbbá a 2024. július 1-től a közbeszerzési eljárás alapján megemelkedett étkeztetés és hozzá kapcsolódó szolgálatások 5 havi költségét) nettó 353.972.351 Ft.

Az intézmény eredeti költségvetésében a 2024. évre tervezett vásárolt élelmezés költségeire biztosított fedezet nettó 315.616.303 Ft.

Szombathely Megyei Jogú Város Önkormányzata, mint fenntartó részéről 2024. évben az étkeztetés szolgáltatásának zavartalan működéséhez szükséges további pénzügyi fedezetet nettó 38.356.048 Ft-ot (bruttó 48.712.181 Ft-ot) az intézmény részére többlettámogatásként indokolt rendelkezésre bocsátani.

**HATÁROZATI JAVASLAT**

**…/2024. (V.30.) Kgy. számú határozat**

1. Szombathely Megyei Jogú Város Közgyűlése úgy dönt, hogy a Pálos Károly Szociális Szolgáltató Központ és Gyermekjóléti Szolgálat részére a „Szociális étkeztetés és gyermekétkeztetés” tárgyú közbeszerzési eljárása eredményeként a szerződés megkötéséhez szükséges további fedezetet, nettó 38.356 e Ft (bruttó 48.712 e Ft) összeget a Pálos Károly Szociális Szolgáltató Központ és Gyermekjóléti Szolgálat részére az önkormányzat 2024. évi költségvetésről szóló 8/2024. (III.5.) önkormányzati rendelet – „Tartalék - közétkeztetési rezsi kulcs emelésből adódó többletkiadások fedezetére” tételsora terhére biztosítja.

1. A Közgyűlés felhatalmazza a Pálos Károly Szociális Szolgáltató Központ és Gyermekjóléti Szolgálat igazgatóját a vállalkozási szerződés aláírására.

**Felelős:** Dr. Nemény András polgármester

 Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat igazgatója)

**Határidő:** azonnal